Eiropas Parlamenta rezolūcija par Eiropas Savienības 2006.gada vispārējā budžeta projektu: I iedaļa - Eiropas Parlaments, II iedaļa - Padome, IV iedaļa - Tiesa, V iedaļa - Revīzijas palāta, VI iedaļa - Eiropas Ekonomikas un sociālo lietu komiteja, VII iedaļa - Reģionu komiteja, VIII (A) iedaļa - Eiropas ombuds, VIII (B) iedaļa - Eiropas datu aizsardzības uzraudzītājs (C6-0300/2005 - 2005/2002(BUD))



Oficiālais Vēstnesis 272 E , 09/11/2006 Lpp. 0561 - 0567



P6_TA(2005)0410 2006. gada vispārējā budžeta projekts: I, II, IV, V, VI, VII un VIII iedaļa Eiropas Parlamenta rezolūcija par Eiropas Savienības 2006. gada vispārējā budžeta projektu: I iedaļa — Eiropas Parlaments, II iedaļa — Padome, IV iedaļa — Tiesa, V iedaļa — Revīzijas palāta, VI iedaļa — Eiropas Ekonomikas un sociālo lietu komiteja, VII iedaļa — Reģionu komiteja, VIII (A) iedaļa — Eiropas ombuds, VIII (B) iedaļa — Eiropas datu aizsardzības uzraudzītājs (C6-0300/2005 — 2005/2002(BUD)) Eiropas Parlaments, - ņemot vērā EK līguma 272. pantu, - ņemot vērā Padomes 2000. gada 29. septembra Lēmumu 2000/597/EK, Euratom par Eiropas Kopienu pašu resursu sistēmu [1], - ņemot vērā 1999. gada 6. maija Iestāžu nolīgumu starp Eiropas Parlamentu, Padomi un Komisiju par budžeta disciplīnu un budžeta procedūras uzlabošanu [2], - ņemot vērā tā 2005. gada 9. marta rezolūciju par pamatnostādnēm II, IV, V, VI, VII, VIII (A) un VIII (B) iedaļām un Eiropas Parlamenta budžeta projekta aprēķinus I iedaļai 2006. gada budžeta procedūrā [3], - ņemot vērā tā 2005. gada 12. maija rezolūciju par Eiropas Parlamenta ieņēmumu un izdevumu tāmi 2006. gada budžetam [4], - ņemot vērā Eiropas Savienības vispārējā budžeta provizorisko projektu 2006. gadam, ko Komisija iesniedza 2005. gada 27. aprīlī (KOM(2005)0300), - ņemot vērā Eiropas Savienības vispārējā budžeta projektu 2006. finanšu gadam, ko Padome sagatavoja 2005. gada 15. jūlijā (C6-0300/2005), - ņemot vērā Reglamenta 69. pantu un tā IV pielikumu, - ņemot vērā Budžeta komitejas ziņojumu un Starptautiskās tirdzniecības komitejas, Budžeta kontroles komitejas, Pilsoņu brīvību, tiesību un iekšlietu komitejas un Lūgumrakstu komitejas atzinumus (A6-0307/2005), A. tā kā pašreizējā finanšu plāna 5. pozīcijā (Administratīvie izdevumi) maksimālā robeža 2006. finanšu gadam ir noteikta EUR 6708 miljonu apmērā pašreizējās cenās; B. tā kā provizoriskajā budžeta projektā (PBP) 2006. gadam ir atstāta rezerve aptuveni EUR 10,2 miljonu apmērā, nesasniedzot finanšu plāna 5. pozīcijas maksimālo robežu, kas noteikta 2006. finanšu gadam; C. tā kā Padomes budžeta projektā (BP) ir atstāta rezerve aptuveni EUR 130,1 miljonu apmērā, nesasniedzot 5. pozīcijas maksimālo robežu, tādējādi samazinot izdevumus par EUR 119,9 miljoniem; D. tā kā Parlamenta tāme tika noteikta EUR 1341,6 miljonu apmērā, kas atbilst maksimālajam 20 % līmenim no 5. pozīcijas; E. tā kā iepriekš minētajā Parlamenta 2005. gada 12. maija rezolūcijā par Parlamenta tāmi tika uzsvērts, cik svarīgi ir Parlamenta administratīvajiem izdevumiem piemērot pareizas finanšu vadības principu un stingru budžeta politiku; Vispārējs ietvars 1. atkārtoti pauž apņemšanos nodrošināt Eiropas Savienības iestādes ar vajadzīgajiem finanšu līdzekļiem, lai nostiprinātu 2004. gadā notikušo paplašināšanos, sagatavotos nākamajai paplašināšanās kārtai un nodrošinātu iestāžu pienācīgu darbību; 2. aicina visas iestādes izlietot pieejamās apropriācijas racionāli, lai uzlabotu to pamatdarbības efektivitāti un sasniegtu to noteiktās prioritātes; 3. uzskata, ka jānodrošina apmierinošs līmenis darbinieku pieņemšanai no dalībvalstīm, kas pievienojās 2004. gadā; prasa, lai visas iestādes analizētu vilcināšanās cēloņus attiecībā uz pieņemšanu darbā vai ilgstošu vakanču cēloņus un šajā sakarā veiktu īpašus pasākumus; 4. piekrīt Padomes nostājai par stingras budžeta politikas piemērošanu administratīvajiem izdevumiem, taču uzskata, ka katras iestādes faktiskās vajadzības jāizvērtē individuāli; kritizē Padomi par nediferencētas un visaptverošas līdzekļu samazināšanas metodes izmantošanu attiecībā uz amata vietu skaitu un apropriāciju apmēru un tādēļ nepiekrīt šādai Padomei nostājai; 5. atbalsta atbilstošas rezerves atstāšanu, nesasniedzot 7. pozīcijas (Administratīvie izdevumi) maksimālo robežu; ierosina atjaunot summu EUR 7,7 miljonu apmērā no EUR 15,1 miljonu samazinājuma, kuru Padome izdarīja pirmajā lasījumā par citu iestāžu budžeta sadaļām (izņemot Parlamentu un Padomi). I iedaļa — Eiropas Parlaments Budžeta līdzekļu piešķiršanas apjoms 6. atzīmē Prezidija priekšlikumu iekļaut 5. pozīcijā līdzekļus maksimāli 20 % apmērā, kas atbilst Parlamenta budžeta vispārējam palielinājumam par 6,1%, salīdzinot ar 2005. gadu, un kas pārsniedz 5. pozīcijas administratīvo izdevumu vidējo palielinājumu 4,5% apmērā; apstiprina Eiropas Parlamenta tradicionālo budžeta daļu, kas ir 20 % no 5. pozīcijas; uzsver, ka Parlamentam ir izdevies ievērot pašnoteikto maksimālo robežu un ir ievērojami ietaupījis līdzekļus sakarā ar paātrinātiem maksājumiem par ēkām; 7. atgādina, ka iepriekšējos gados ievērojamas summas sistemātiski tika "uzkrātas" un apropriācijas pat tika anulētas; uzskata, ka tas nav atbilstošs veids budžeta plānošanai; atgādina, ka 2004. gadā "uzkrājumu" apjoms bija vairāk nekā EUR 150 miljoni un summa EUR 27 miljonu apmērā tika anulēta un ka 2005. gadā ir paredzams pārpalikums EUR 98 miljonu apmērā; 8. nolemj iekļaut rezervē — "Provizoriska apropriācija iestādes ieguldījumiem nekustamajā īpašumā" (2009. postenis) summu EUR 15 miljonu apmērā; 9. piekrīt, ka, lai veiktu kapitāla ieguldīšanu ēku iegādei, Budžeta komiteja pilnībā atbalstītu tam izmantot neizlietotās summas, kas nepārsniedz 20 % no 5. pozīcijas, izdarot grozījumus budžetā; 10. atgādina, ka 27. pantā iepriekš minētajā 2005. gada 12. maija rezolūcijā par Parlamenta tāmi ir minēts, ka Parlamenta vispārējā budžeta apjoms jānosaka, balstoties uz pamatotām un reālām vajadzībām pēc to rūpīgas pārbaudes; uzskata, ka pēc 2006. gada budžeta rūpīgas novērtēšanas ir iespējams samazināt Parlamenta budžetu par EUR 20 miljoniem, kas nepārsniedz 5. pozīcijas 20 % maksimālo robežu, nemazinot Parlamenta darbības efektivitāti; tādēļ nolemj noteikt Parlamenta 2006. gada budžetu EUR 1321,6 miljonu apmērā; uzsver, ka tas nevar radīt precedentu, lai turpmākajos gados ierobežotu Parlamenta tiesības izmantot 20 % no 5. pozīcijas; 11. uzskata, ka jāizvēlas piesardzīga pieeja, lemjot par jaunam prioritātēm, lai garantētu Parlamenta finansiālo vajadzību nodrošinājumu ilgtermiņā; norāda, ka 2009. gada vidū ieviesīs Parlamenta deputātu jauno nolikumu, kas, paredzams, gadā radīs izmaksas EUR 100 miljonu apmērā; Informācijas un saziņas politika 12. uzskata, ka Prezidija priekšlikums paredzēt EUR 50 miljonus rezervei informācijas jautājumiem un atstāt papildu summu EUR 17,2 miljonu apmērā rezervē neparedzētiem izdevumiem neatbilst ne pašreizējai situācijai attiecībā uz jauno politikas prioritāšu attīstību, ne arī principam par stingru budžeta politiku; 13. atkārtoti pauž nostāju, ka informācijas un saziņas politika ir viena no Parlamenta prioritātēm un atbalsta ieguldījumus, lai uzlabotu saziņu starp ES pilsoņiem un Parlamentu; ir nolēmis EUR 20 miljonus iekļaut rezervē, kas paredzēta informācijas un saziņas jautājumiem, un tie jāizlieto, lai uzlabotu Parlamenta saziņu ar pilsoņiem; 14. konstatē, ka, lai labāk informētu par Parlamenta darbu, vairāk jāizmanto modernie (audiovizuālie) plašsaziņas līdzekļi un jāizveido saprotamāka un pievilcīgāka plenārsēžu debašu struktūra; 15. atgādina prioritātes, kas norādītas 11. un 12. punktā iepriekš minētajā 2005. gada 12. maija rezolūcijā par Parlamenta tāmi, proti, veikt uzlabojumus Apmeklētāju dienestā, palielināt informācijas biroju nozīmi, lai decentralizētu ar informācijas izplatīšanu saistītās darbības, deleģējot tās dalībvalstīm, un jo īpaši lai atvieglotu Parlamenta deputātu kontaktus ar pilsoņiem; 16. uzskata, ka visos priekšlikumos jāiekļauj skaidra informācija par finanšu izmaksām un finanšu vajadzībām vidējā termiņā; norāda, ka ar jaunajiem projektiem informācijas un saziņas politikas jomā jānodrošina atbilstošs pārskats, iesaistot Parlamenta pārvaldes struktūrvienības un politiskās grupas; Paplašināšanās 17. atbalsta turpmāku lingvistisko pakalpojumu nodrošinājuma uzlabošanu Parlamenta deputātiem; pauž bažas par lielo vakanču skaitu šajā īpašajā jomā un uzskata, ka šim jautājumam jāpievērš vajadzīgā uzmanība; sagaida, ka administrācija līdz 2005. gada 30. novembrim iesniegs konkrētus priekšlikumus; 18. saistībā ar paplašināšanos apstiprina šādus pasākumus: - kā iepriekš nolemts tāmē, 2006. gada amatu sarakstā Parlamenta Ģenerālsekretariātā jāizveido 113 amata vietas (77 A*, 14 B* un 22 C*) un 22 amata vietas politiskajās grupās (10 A*, 4 B* un 8 C); - attiecībā uz amata vietām, kas tika izveidotas saistībā ar paplašināšanos 2004. gada maijā, jāpārveido 12 D* kategorijas amata vietas par C* kategorijas amata vietām; - jāpaaugstina piecas A*5 amata vietas uz A*9 amata vietām un piecas A*5 amata vietas uz A*12 amata vietām, lai ierēdņus no dalībvalstīm, kas pievienojās ES 2004. gada maijā, varētu pieņemt darbā vidējā vadības līmenī; 19. ir nolēmis papildus tā tāmē iekļautajai summai EUR 13,8 miljonu apmērā saistībā ar Rumānijas un Bulgārijas paredzamo pievienošanos piešķirt papildu apropriācijas EUR 9726000 apmērā: - iekļaut EUR 3850000 1400. postenī "Pārējie darbinieki"; - iekļaut EUR 900000 1402. postenī "Konferenču tulki"; - iekļaut EUR 440000 1420. postenī "Ārēji pakalpojumi"; - iekļaut EUR 1136000 2001. postenī "Ilgtermiņa nomas maksājumi"; - iekļaut EUR 1400000 2007. postenī "Telpu iekārtošana"; - iekļaut EUR 2000000 4000. postenī "Administratīvie darbības izdevumi, politisko grupu un pie grupām nepiederošo deputātu politiskā darbība un informācijas pasākumi"; Vispusīgāka budžeta plānošana 20. aicina uzlabot izklāstu attiecībā uz ieņēmumiem no aizdevumiem, īrēšanas vai pakalpojumu sniegšanas, kas skaidri jānorāda parlamenta budžeta Ieņēmumu deklarācijā; 21. ierosina, ka jāizveido atsevišķs postenis, kas paredzēts informācijas birojiem un prasa, lai tajos strādājošo darbinieku skaits tiktu noradīts atsauces veidā Parlamenta amatu sarakstā; 22. prasa, lai komandējumu izdevumi, kas saistīti ar profesionālās apmācības pasākumiem, tiktu norādīti atsevišķā budžeta postenī; Ēku politika 23. pauž nožēlu, ka Prezidijs nav atbalstījis prasību iesniegt precizētu plānu par īpašuma iegūšanu, tajā iekļaujot iespējas iegādāties telpas informācijas birojiem; prasa, lai šī informācija tiktu iesniegta līdz 2005. gada 30. novembrim; uzskata, ka Parlamentam jāīsteno konsekventa īpašuma politika, kas ļautu veikt attiecīgu finanšu plānošanu; Personāla politika 24. pauž nožēlu, ka Prezidija pieprasījumā par 112 jaunu amatu izveidošanu, kas nav saistīti ar paplašināšanos, netika ņemta vērā iespēja esošā personāla pārcelšanu citos amatos, kā tas norādīts iepriekš minētās 2005. gada 12. maija rezolūcijas par Parlamenta tāmēm 6. punktā; 25. atgādina prasību par ziņojuma sagatavošanu līdz 2005. gada 30. novembrim, kurā iekļauta sīka informācija par pašreizējo līgumdarbinieku un pagaidu darbinieku skaitu un salīdzinājumu par laiku pirms un pēc statusa maiņas; uzskata, ka informācija iepriekšējā ziņojumā bija pārāk īsa un vispārīga; 26. prasa, lai Parlamenta administrācija iekļauj Parlamenta provizorisko tāmju priekšlikumā sīku informāciju par līgumdarbinieku skaitu Parlamenta Ģenerālsekretariātā un politiskajās grupās, kā arī par personālu informācijas birojos. 27. ir nolēmis īstenot attiecībā uz amatu sarakstiem šādu pasākumus: a) radīt 18 A* kategorijas amatus tīmekļa vietnes publikāciju struktūrā, lai nodrošinātu tās daudzvalodību; b) izveidot 46 amatus (21 A* kategorijas amatus, 1 pagaidu A* kategorijas amatu, 19 B* kategorijas amatus, 5 C* kategorijas amatus) visās pārējās prioritārajās jomās, tostarp Eiropas Savienības vides vadības un revīzijas sistēmā (EMAS), Drošības dienestā, Informācijas tehnoloģijas direktorātā, Personāla ģenerāldirektorātā, Infrastruktūras un mutiskās tulkošanas ģenerāldirektorātā, Finanšu ģenerāldirektorātā, paplašināt Juridisko dienestu par 4 pagaidu amatiem (3 A* kategorijas un 1 C* kategorijas) un pārveidot 6 A* kategorijas pagaidu amatus Informācijas ģenerāldirektorātā par pastāvīgiem amatiem; c) tehniski paaugstināt 60 A* kategorijas 5. līmeņa amatus par A* kategorijas 12. līmeņa amatiem, 39 B* kategorijas 3. līmeņa amatus par B* kategorijas 11. līmeņa amatiem un 91 C* kategorijas 1. līmeņa amatu par C* kategorijas 7. līmeņa amatiem, lai atvieglotu pārcelšanu iestāžu starpā; d) iekļaut nepieciešamo paaugstināšanu amatā, lai īstenotu Parlamenta darbinieku veicināšanas politiku un pareizi piemērotu jaunos Civildienesta noteikumus, ar kuriem ir ieviesta jauna kategoriju struktūra ar šādu sadalījumu: 245 A* kategorijas, 87 B* kategorijas, 573 C* kategorijas un 35 D* kategorijas amati; e) paredzēt papildu paaugstinājumus politisko grupu sekretariātos tādu pašu iemeslu dēļ: - 6 A*12 līmeņa amatus par A*13 līmeņa amatiem, 4 A*11 līmeņa amatus par A*12 līmeņa amatiem, 6 A*10 līmeņa amatus par A*11 līmeņa amatiem, 1 A*9 līmeņa amatu par A*10 līmeņa amatu, 1 A*8 līmeņa amatu par A*9 līmeņa amatu, 10 A*6 līmeņa amatus par A*7 līmeņa amatiem, 1 A*5 līmeņa amatu par A*7 līmeņa amatu, 7 A*5 līmeņa amatus par A*6 līmeņa amatiem, 2 B*10 līmeņa amatus par B*11 līmeņa amatiem, 1 B*8 līmeņa amatu par B*10 līmeņa amatu, 3 B*8 līmeņa amatus par B*9 līmeņa amatiem, 5 B*7 līmeņa amatus par B*8 līmeņa amatiem, 2 B*6 līmeņa amatus par B*7 līmeņa amatiem, 2 B*5 līmeņa amatus par B*6 līmeņa amatiem, 13 B*3 līmeņa amatus par B*4 līmeņa amatiem, 2 C*6 līmeņa amatus par C*7 līmeņa amatiem, 1 C*5 līmeņa amatu par C*6 līmeņa amatu, 1 C*3 līmeņa amatu par C*4 līmeņa amatu, 5 C*1 līmeņa amatus par C*2 līmeņa amatiem, 1 D*4 līmeņa amatu par C*4 līmeņa amatu, 1 D*3 līmeņa amatu par C*4 līmeņa amatu; - šādu paaugstinājumu svītrošana, kas ir iekļauti tā tāmēs: 2 A* 6 līmeņa amatu par A*9 līmeņa amatiem; f) pasākumu īstenošana, lai veiktu vienu ad personam paaugstinājumu no A*14 līmeņa uz A*15 līmeni par ilgstošu darbu civildienestā; g) pasākumu īstenošana, lai veiktu paaugstināšanu attiecībā uz šādiem pagaidu amatiem: - Parlamenta Ģenerālsekretariāts: 1 A*12 uz A*13 Medicīniskajā dienestā; - pie politiskajām grupām nepiederošo deputātu sekretariāts: 3 C* uz 3 B*; h) apstiprināt tehnisku pielāgojumu saistībā ar pēdējo īpašo priekšlaicīgas pensijas shēmu: - Parlamenta Ģenerālsekretariātā — 1 B*7 līmeņa amatu par B*8 līmeņa amatu, 3 B*3 līmeņa amatus par B*5 līmeņa amatiem un 1 C*5 līmeņa amatu par C*6 līmeņa amatu; - politiskajās grupās — 1 A*5 līmeņa amatu par A*12 līmeņa amatu, 1 B*10 līmeņa amatu par B*8 līmeņa amatu, 1 B*7 līmeņa amatu par B*6 līmeņa amatu un 1 C*1 līmeņa amatu par B*3 līmeņa amatu; 28. norāda, ka Parlamenta pārvaldībai pilnībā jāatbilst labas prakses kodeksam, nodarbinot invalīdus; Citi jautājumi 29. ir nolēmis iekļaut atgādinājuma atzīmi (p.m.) debatēm par tēmu "Eiropas nākotne", gaidot Priekšsēdētāju konferences lēmumus; 30. prasa, lai Parlamenta administrācijai pārbaudīt iespēju izstrādāt stažieru programmu, kas ļautu noteiktam skaitam praktikantu piedalīties apmācības programmā Parlamentā; aicina ģenerālsekretāru iesniegt ziņojumu par šo jautājumu; ierosina šajā nolūka rezervē izveidot 5 amatus (1 A* kategorijas un 4 B* kategorijas), kas paredzēti profesionālās izglītības nodaļai un jaunu budžeta pozīciju 1407 apmācībām paredzētajām piemaksām (Eiropas Parlamenta stažieru programma); 31. aicina izmantot nesen izveidotos amatus EMAS, lai pārbaudītu, vai Parlaments lieto transportlīdzekļus, kuri vidē rada mazāk piesārņojuma; 32. ir nolēmis izdarīt pielāgojumus citās jomās, kurās kopš tāmju pieņemšanas ir notikušas izmaiņas: - p. m. atzīmes iekļaušana postenī 3222/02 (Izdevumi saistībā ar arhīvu fondiem — Eiropas Parlamenta deputātu tādu dokumentu apstrāde, kuri nodoti dāvinājumu vai novēlējumu veidā), kurā apropriācijas varētu pārvietot uz budžeta pozīciju, kad Prezidijs pabeigs politikas novērtējumu attiecībā uz vēstures arhīviem; - līdzekļu palielināšana postenim 3200/02 (Ekspertīžu ieguve — eksperti un citas personas, kas ir uzaicinātas piedalīties darbā saistībā ar ES ārpolitikas jomām) par EUR 65000; 33. atzīmē administrācijas reformas "Vajadzību nodrošināšana" kontekstā gūtās sekmes, atbalstot deputātus viņu likumdošanas darbā paplašinātajā Eiropas Savienībā; aicina ģenerālsekretāru un Prezidiju sistemātiski pārbaudīt komiteju sekretariātu darbību, kā arī aicina, lai komiteju priekšsēdētājiem sniegtu vispusīgu atbalstu viņu uzdevumu pildīšanā; mudina ģenerālsekretāru pieņemt vajadzīgos pasākumus, lai nodrošinātu likumdošanas uzdevumu īstenošanu kāpinātas deputātu un Parlamenta komiteju kompetences apstākļos; 34. aicina Prezidiju pētīt veidus, kā samazināt ar enerģijas patēriņu saistītos izdevumus, piemēram, ieviešot Japānā aizsākto neformālā apģērba stila iniciatīvu, kas ļautu samazināt izdevumus, kas vasarā saistīti ar gaisa kondicionēšanu; 35. norāda, cik svarīgi deputātu un darbinieku veselībai ir ikdienas fiziski vingrinājumi; prasa, lai Prezidijs īsteno sporta centra novērtēšanu, īpaši piedāvājamos pakalpojumus un centra cenu politiku, ņemot vērā tā darba laiku; 36. aicina Prezidiju meklēt veidus, kā īstenot turpmākus uzlabojumus tā apmācības politikā, tostarp deputātu svešvalodu apmācību. Citas iestādes 37. ir nolēmis radīt jaunus amatus saistībā ar turpmāko paplašināšanās posmu, lai šajā ziņā nodrošinātu iestāžu interešu ievērošanu; ir atjaunojis daļu no Padomes samazinātās apropriācijas, lai iestādes varētu pienācīgi darboties; 38. apstiprina ar karjeras izaugsmi saistītos amata paaugstinājumus atbilstoši jaunajiem Civildienesta noteikumiem, kā to ir pieprasījušas iestādes un apstiprinājusi Padome tās budžeta projektā. II iedaļa — Padome 39. pauž bažas par apropriācijām, kas ir piešķirtas, lai segtu ar KĀDP saistītos pasākumus, kā arī par lielu skaitu jaunu budžeta pozīciju ieviešanu pasākumiem, kas ir saistīti ar EDAP un KĀDP; atgādina, ka citām iestādēm ir jāsedz administratīvie izdevumi; 40. atzīmē 161 jaunu amatu radīšanu (1 A*15 līmeņa amata, 4 A*12 līmeņa amatu, 6 A*11 līmeņa amatu, 1 A*10 līmeņa pagaidu amata, 8 A*9 līmeņa amatu, 12 A*7 līmeņa amatu, 58 A*5 līmeņa amatu, 2 B*7 līmeņa amatu, 6 B*6 līmeņa amatu, 17 B*3 līmeņa amatu, 23 C*4 līmeņa amatu, 23 C*1 līmeņa amatu) un 1 C*1 līmeņa amata pārcelšanu uz Komisiju. IV iedaļa — Tiesa 41. aicina Eiropas Tiesu līdz 2005. gada 1. novembrim grozīt tās 2004. gada 31. marta administratīvo lēmumu tādā veidā, lai dienesta automašīnu personīga izmantošana nebūtu atļauta; 42. attiecībā uz amatu sarakstu ir nolēmis īstenot šādu pasākumus: - 5 jaunu pastāvīgu amatu (4 B*3 līmeņa un 1 C*1 līmeņa) radīšana papildus 22 jaunajiem amatiem (2 A*14 līmeņa pagaidu amati, 2 A*12 līmeņa pagaidu amati, 3 A*11 līmeņa pagaidu amati, 1 A*10 līmeņa pagaidu amats, 4 A*6, 1 A*5, 1 B*5 līmeņa pagaidu amats, 3 B*3, 3 B*3 līmeņa pagaidu amati, 2 C*1 līmeņa amati, no kuriem 18 amati ir paredzēti jaunajai Civildienesta tiesai), ko Padome jau ir apstiprinājusi tās budžeta projektā; - 16 jaunu pastāvīgu amatu (10 A*7 līmeņa amatu, 2 B*3 līmeņa amatu un 4 C*1 līmeņa amatu) radīšana sakarā ar Rumānijas un Bulgārijas pievienošanos; 43. norāda, ka lēmumu pieņemšana par amatu galīgo skaitu jaunajā Civildienesta tiesā ir atlikta, un tas notiks 2005. gada laikā; 44. ir nolēmis palielināt apropriācijas, ko Padome ir piešķīrusi budžeta projektā, par EUR 3398000 galvenokārt algas apropriācijām, ārējiem tulkojumiem un informācijas tehnoloģijai. V iedaļa — Revīzijas palāta 45. aicina Revīzijas palātu līdz 2005. gada 1. novembrim grozīt 2004. gada 15. jūnija administratīvo lēmumu tādā veidā, lai dienesta automašīnu personīga izmantošana nebūtu atļauta; 46. attiecībā uz amatu sarakstu ir nolēmis īstenot šādu pasākumus: - 4 jaunu pastāvīgu amatu radīšana (4 B*3 līmeņa amati) papildus 11 jaunajiem amatiem (10 A*6 un 1 B*3), ko Padome jau ir apstiprinājusi tās budžeta projektā, un 1 A*12 pagaidu amata svītrošana; 47. ir nolēmis palielināt par EUR 1555000 apropriācijas, ko Padome ir piešķīrusi budžeta projektā, galvenokārt algas apropriācijām. VI iedaļa — Eiropas Ekonomikas un sociālo lietu komiteja 48. attiecībā uz amatu sarakstu ir nolēmis īstenot šādu pasākumus: - 7 jaunu pastāvīgu amatu (7 B*3 līmeņa amatu) radīšana papildus 28 amatiem (1 A*12 līmeņa, 23 A*6 līmeņa un 4 B*3 līmeņa amatiem), ko Padome jau ir apstiprinājusi tās budžeta projektā; 49. ir nolēmis palielināt apropriācijas, ko Padome ir piešķīrusi budžeta projektā, par EUR 1190000 galvenokārt algas apropriācijām un lai izdarītu pielāgojumus attiecībā uz izdevumiem, kas ir saistīti ar ēkām. VII iedaļa — Reģionu komiteja 50. ar gandarījumu atzīmē, ka 2004. gada 15. jūnijā tika pabeigta ēkas celtniecība Beliarda ielā un pauž pateicību par to, ka Reģionu komiteja un Ekonomikas un sociālo lietu komiteja regulāri informēja Eiropas Parlamentu par celtniecības darbu gaitu; pieprasa, lai abas komitejas pieprasītu atskaiti no konsultāciju firmas Sicabel, kas uzraudzīja celtniecības darbus no paša ēkas atjaunošanas projekta sākuma, lai pārliecinātos, ka projekts ir īstenots atbilstīgi līgumam un tā pielikumiem; pieprasa, lai līdz 2006. gada 1. martam atskaite tiktu iesniegta Eiropas Parlamentam; 51. attiecībā uz amatu sarakstu ir nolēmis īstenot šādu pasākumus: - 11 jaunu amatu (6 pastāvīgu B*3 līmeņa, 2 pagaidu B*3 līmeņa un 3 C*1 līmeņa amatu) radīšana papildus 20 amatiem (1 A*12 līmeņa, 18 A*6 līmeņa amatiem, no kuriem 14 amati ir saistīti ar valodu un 1 ir A*6 pagaidu amats), ko Padome jau ir apstiprinājusi tās budžeta projektā; 52. ir nolēmis palielināt apropriācijas, ko Padome ir piešķīrusi budžeta projektā, par EUR 1259500 galvenokārt algas apropriācijām un lai izdarītu pielāgojumus attiecībā uz izdevumiem, kas ir saistīti ar ēkām. VIII (A) iedaļa — Eiropas ombuds 53. attiecībā uz amatu sarakstu ir nolēmis īstenot šādu pasākumus: - 2 jaunu pagaidu amatu (2 B*3 līmeņa amatu) radīšana papildus 4 jauniem amatiem (3 A*5 līmeņa un 1 C*1 līmeņa amatiem), ko Padome jau ir apstiprinājusi tās budžeta projektā; 54. ir nolēmis palielināt par EUR 173056 apropriācijas, ko Padome ir piešķīrusi budžeta projektā. VIII (B) iedaļa — Eiropas datu aizsardzības uzraudzītājs 55. attiecībā uz amatu sarakstu ir nolēmis īstenot šādu pasākumus: - 2 jaunu pastāvīgu amatu (1 B*8 līmeņa un 1 C*6 līmeņa amata) radīšana papildus 3 jauniem amatiem (3 A*8 līmeņa amatiem), ko Padome jau ir apstiprinājusi tās budžeta projektā, 56. ir nolēmis palielināt par EUR 136600 apropriācijas, ko Padome ir piešķīrusi budžeta projektā; * * * 57. uzdod tā priekšsēdētājam nosūtīt šo rezolūciju, papildinātu ar vispārējā budžeta projekta I, II, IV, V, VI, VII, VIII (A) un VIII (B) iedaļas grozījumiem, Padomei un Komisijai, kā arī citām attiecīgajām iestādēm un struktūrvienībām. [1] OV L 253, 7.10.2000., 42. lpp. [2] OV C 172, 18.6.1999., 1. lpp. Nolīgumā grozījumi izdarīti ar Lēmumu 2003/429/EK (OV L 147, 14.6.2003., 25. lpp.). [3] Pieņemtie teksti, P6_TA(2005)0067. [4] Pieņemtie teksti, P6_TA(2005)0181. --------------------------------------------------